CELEX: 32016D2321
Language: sk
Date: 2016-12-19 00:00:00
Title: Vykonávacie rozhodnutie Komisie (EÚ) 2016/2321 z 19. decembra 2016 o formáte osvedčenia o pripravenosti na recykláciu vydaného v súlade s nariadením Európskeho parlamentu a Rady (EÚ) č. 1257/2013 o recyklácii lodí (Text s významom pre EHP )

20.12.2016   
               
               
                  SK
               
               
                  Úradný vestník Európskej únie
               
               
                  L 345/112
               
            VYKONÁVACIE ROZHODNUTIE KOMISIE (EÚ) 2016/2321
      z 19. decembra 2016
      o formáte osvedčenia o pripravenosti na recykláciu vydaného v súlade s nariadením Európskeho parlamentu a Rady (EÚ) č. 1257/2013 o recyklácii lodí
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 1257/2013 z 20. novembra 2013 o recyklácii lodí a o zmene nariadenia (ES) č. 1013/2006 a smernice 2009/16/ES (1), najmä na jeho článok 9 ods. 9,
      keďže:
      
                  (1)
               
               
                  Nariadením (EÚ) č. 1257/2013 sa stanovujú požiadavky na vlastníkov lodí, správne orgány a uznané organizácie, pokiaľ ide o vydávanie, potvrdzovanie, predĺženie platnosti a prítomnosť na palube osvedčenia o pripravenosti na recykláciu.
               
            
                  (2)
               
               
                  V súlade s požiadavkami článku 6 ods. 2 písm. c) nariadenia (EÚ) č. 1257/2013 majú mať lode určené na recykláciu osvedčenie o pripravenosti na recykláciu.
               
            
                  (3)
               
               
                  Podľa článku 7 nariadenia (EÚ) č. 1257/2013 sa pred každou recykláciou akejkoľvek lode pre danú loď vypracuje osobitný plán recyklácie lode. V pláne recyklácie lode sa majú uviesť všetky okolnosti špecifické pre danú loď, ktoré nie sú uvedené v pláne zariadenia na recykláciu lodí alebo ktoré si vyžadujú osobitné postupy.
               
            
                  (4)
               
               
                  Podľa článku 8 nariadenia (EÚ) č. 1257/2013 sa plavidlá majú podrobiť prehliadkam, ktoré vykonávajú úradníci správnych orgánov alebo nimi oprávnených uznaných organizácií. Cieľom týchto prehliadok je potvrdiť, že zoznamy nebezpečných materiálov spĺňajú uplatniteľné požiadavky nariadenia.
               
            
                  (5)
               
               
                  Podľa článku 9 ods. 9 nariadenia (EÚ) č. 1257/2013 po úspešnom dokončení konečnej prehliadky správny orgán alebo ním oprávnená uznaná organizácia má vydať osvedčenie o pripravenosti na recykláciu. K tomuto osvedčeniu sa má priložiť zoznam nebezpečných materiálov a plán recyklácie lode. Formát osvedčenia o pripravenosti na recykláciu musí byť v súlade s dodatkom 4 k Medzinárodnému dohovoru o bezpečnej a environmentálne vhodnej recyklácii lodí, prijatému 15. mája 2009 v Hongkongu (ďalej len „Hongkonský dohovor“).
               
            
                  (6)
               
               
                  Opatrenia stanovené v tomto rozhodnutí sú v súlade so stanoviskom výboru pre reguláciu recyklácií lodí zriadeného na základe článku 25 nariadenia (EÚ) č. 1257/2013,
               
            PRIJALA TOTO ROZHODNUTIE:
      Článok 1
      Osvedčenia o pripravenosti na recykláciu vydané v súlade s článkom 9 ods. 9 a schválené v súlade s článkom 10 ods. 5 nariadenia (EÚ) č. 1257/2013 musia byť v súlade s formátom stanoveným v prílohe k tomuto rozhodnutiu.
      Článok 2
      Toto rozhodnutie nadobúda účinnosť dvadsiatym dňom po jej uverejnení v Úradnom vestníku Európskej únie.
      
         V Bruseli 19. decembra 2016
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 330, 10.12.2013, s. 1.
      
         PRÍLOHA
         
            
         Text obrazu
         
            OSVEDČENIE O PRIPRAVENOSTI NA RECYKLÁCIU
            podľa nariadenia (EÚ) č. 1257/2013 o recyklácii lodí
            (Poznámka: K tomuto osvedčeniu sa prikladá zoznam nebezpečných materiálov a plán recyklácie lode.)
            (úradná pečať) (štát)
            Podľa ustanovení nariadenia (EÚ) č. 1257/2013 na základe poverenia vlády
            (názov štátu)
            vydal
            [úplné meno osoby alebo úplný názov organizácie oprávnených podľa ustanovení nariadenia (EÚ) č. 1257/2013]
            Údaje o lodi
            Názov lode
            Rozlišujúce číslo alebo písmená
            Prístav registrácie
            Hrubá priestornosť
            Číslo IMO
            Meno a adresa vlastníka lode
            Identifikačné číslo IMO pridelené registrovanému vlastníkovi
            Identifikačné číslo IMO pridelené spoločnosti
            Dátum výstavby
         
         
            
         Text obrazu
         
            Údaje o zariadení(-iach) na recykláciu lodí
            Názov zariadenia na recykláciu lodí
            Rozlišujúce identifikačné číslo recyklačného podniku (1)
            Úplná adresa
            Dátum, kedy sa skončí platnosť zaradenia zariadenia na recykláciu lodí do európskeho zoznamu
            (1) Identifikačné číslo je uvedené v európskom zozname.
            Údaje o zozname nebezpečných materiálov
            Identifikačné/overovacie číslo zoznamu nebezpečných materiálov:
            Poznámka: V súlade s článkom 9 ods. 9 nariadenia (EÚ) č. 1257/2013 je zoznam nebezpečných materiálov pripojený k osvedčeniu o pripravenosti na recykláciu. Zoznam nebezpečných materiálov by mal byť zostavený na základe štandardného formátu uvedeného v pokynoch vypracovaných Medzinárodnou námornou organizáciou, v prípade potreby doplnených o pokyny týkajúce sa aspektov špecifických pre nariadenie (EÚ) č. 1257/2013, ako napr. látok, ktorých zoznam je uvedený v tomto nariadení, ale nie v Hongkonskom dohovore.
            Údaje o pláne recyklácie lode
            Identifikačné/overovacie číslo plánu recyklácie lode:
            Poznámka: V súlade s článkom 9 ods. 9 nariadenia (EÚ) č. 1257/2013 je plán recyklácie lode pripojený k osvedčeniu o pripravenosti na recykláciu.
            TÝMTO SA OSVEDČUJE:
            1. že loď sa podrobila prehliadke v súlade s článkom 8 nariadenia (EÚ) č. 1257/2013;
            2. že loď má platný zoznam nebezpečných materiálov v súlade s článkom 5 ods. 7 nariadenia (EÚ) č. 1257/2013;
            3. že plán recyklácie lode bol zostavený v súlade s článkom 7 ods. 2 nariadenia (EÚ) č. 1257/2013; a
            4. že zariadenie(-ia) na recykláciu lodí, v ktorom(-ých) sa loď má recyklovať, je zaradené do európskeho zoznamu v súlade s článkom 16 nariadenia (EÚ) č. 1257/2013.
            Toto osvedčenie je platné do (dd/mm/rrrr)
            (dátum):
            Vydané v
            (miesto vydania osvedčenia)
            (Dd/mm/rrrr)
            (dátum vydania) (podpis riadne oprávneného úradníka vydávajúceho osvedčenie)
            (pečať prípadne pečiatka orgánu)
         
         
            
         Text obrazu
         
            POTVRDENIE O PREDĹŽENÍ PLATNOSTI OSVEDČENIA DOVTEDY, KÝM SA LOĎ NEDOSTANE DO PRÍSTAVU ZARIADENIA NA RECYKLÁCIU LODÍ NA OBDOBIE ODKLADU, POKIAĽ SA UPLATŇUJE ČLÁNOK 10 ODS. 5 (*)
            Toto osvedčenie sa v súlade s článkom 10 ods. 5 nariadenia (EÚ) č. 1257/2013 o recyklácii lodí považuje za platné na jedinú plavbu medzi dvoma bodmi
            z prístavu:
            do prístavu:
            Podpísal/a:
            (podpis riadne oprávneného úradníka)
            V:
            Dátum: (dd/mm/rrrr)
            (pečať prípadne pečiatka orgánu)
            (*) Ak to správny orgán považuje za potrebné, táto strana potvrdenia vydaného pri prehliadke sa skopíruje a pripojí k osvedčeniu.